stanford-oval/wikipedia huggingface dataset:
Whistle Down the Wind
Britannian kiertue / West Endin paluu

Vuonna 2001 Bill Kenwright tuotti ja ohjasi oman versionsa musikaalista Britannian kiertueelle. Siinä pääosia esittivät Tim Rogers ja Katie Rowley Jones. Lloyd Webber antoi tuottajalle vapaat kädet muutella musikaalin rakennetta ja hän tekikin sen lavastuksesta yksinkertaisemman ja keskittyi enemmän itse tarinaan. Musikaali kiersi maata useita kertoja eri näyttelijöillä vuosina 2001–2004.
Päänäyttelijät vuosien 2001–2002 kiertueella olivat:
The Man - Tim Rogers; Swallow - Katie Rowley Jones; Amos - Scott Cripps; Candy - Adelaide Thompson; Boone - Mark Inscoe; Ed / Sam - Larrington Walker / Reginald Tsiboe; Snake Preacher - Chris Holland; Earl - Dominic Brewer; Sheriff - Aaron Shirley; Deputy - Mark Goldthorp; The Preacher - Martyn Andrews; Brat - Kirstie Kober /Carly Thomas; Poor Baby - Ashley Lloyd/ Jonathan Burke.
Andrew Lloyd Webberin pyynnöstä Kenwright toi versionsa takaisin Palace Theatreen Lontooseen maaliskuussa 2006, josta sitä näytettiin elokuulle 2006 asti. Musikaalin oli tarkoitus täyttää Lloyd Webberin kahden tuotannon The Woman In White ja Monty Python -musikaalin Spamalot väli. Tim Rogers toisti kriitikoiden ylistämän roolinsa, mutta tällä kertaa musikaali sai arvosteluja laidasta laitaan. The Guardianin Michael Billington antoi sille kaksi tähteä ja The Timesin Benedict Nightingale neljä tähteä. Kaikki olivat kuitenkin yhtä mieltä siitä, että musikaali oli mennyt parempaan suuntaan.
Palace Theatren näyttelijät olivat:
The Man - Tim Rogers; Swallow - Claire Marlowe; Amos - Garrie Harvey; Candy - Debbie Korley; Boone - Michael Howard Smith; Ed - Tee Jay; Snake Preacher - Chris Holland; Earl - Dominic Brewer; Sheriff - Kevin Curtin; Deputy - Michael Diana; Sam - Leroy Ricardo Jones; The Preacher - David Robbins; Brat - Emma Hopkins/ Henrietta Touquet; Poor Baby - Laurence Belcher/ Chris Thomas.
Whistle Down the Wind ei ole vieläkään yltänyt Broadwaylle eikä ole tehnyt paluuta Yhdysvaltoihin.
Kappaleet > 1. näytös

The Vaults of Heaven
Overture
I Never Get What I Pray For
Home by Now
It Just Doesn't Get Any Better Than This
Whistle Down the Wind
The Vow
Cold
Unsettled Scores
If Only
Tire Tracks and Broken Hearts
Safe Haven
Long Overdue for a Miracle
When Children Rule the World
Annie Christmas (tämä on myöhemmin korvattu kappaleella 'The Tribe,' jonka on sanoittanut Don Black)
No Matter What
Kappaleet > 2. näytös

Introduction Act Two
Try Not to Be Afraid
A Kiss Is a Terrible Thing to Waste
If Only (Reprise)
Charlie Christmas (myöhemmin korvattiin kappaleella 'The Tribe' (reprise))
Off Ramp Exit to Paradise (Kappale on myöhemmin poistettu)
Safe Haven (Reprise)
Wrestle With the Devil
The Hunt
Nature of the Beast
Whistle Down the Wind
Aiheesta muualla

Virallinen sivusto (Arkistoitu – Internet Archive)
Musikaalin logo ja levytys
Maddison Brown

| Maddison Brown> Henkilötiedot |
| --- | --- |
Syntynyt: 23. huhtikuuta 1997
Näyttelijä
Aktiivisena:  2004-
Aiheesta muualla
IMDb
Maddison Brown (s. 23. huhtikuuta 1997) on australialainen näyttelijä ja malli. Hänet tunnetaan televisiosarjasta Dynastia, jossa hän on esittänyt Kirby Andersia vuodesta 2018 alkaen.
Brown on näytellyt myös Nicole Kidmanin kanssa elokuvassa Strangerland (2015).
Aiheesta muualla

Maddison Brown Internet Movie Databasessa. (englanniksi)
Maddison Brown Instagramissa
Ágioi Déka

| Ágioi Déka Άγιοι Δέκα |
| --- | --- |
 Ágioi Dékan kylä.
 Ágioi Déka
 Koordinaatit: 35°03′31″N, 24°57′36″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Górtyna
Hallinto:  
 – Asutustyyppi:  kylä
 – Kallikrates-koodi:  7104010101
Väkiluku (2011):  785
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágioi Déka (kreik. Άγιοι Δέκα; myös Ágii Déka) on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Kylän väkiluku on 785 (vuonna 2011). Ágioi Déka on Górtynan kunnan kuntakeskus.
Ágioi Dékan kylän Pyhän kymmenen (Ágioi Déka) kirkko.
Ágioi Déka sijaitsee antiikin aikaisen Gortynin eli Gortynan kaupungin paikalla Kreetan eteläisissä keskiosissa noin 35 kilometriä Iraklionista etelälounaaseen ja noin 14 kilometriä saaren etelärannikosta. Kylä on nimetty Kreetan kymmenen marttyyrin (Ágioi Déka, ”Pyhä kymmenen”) mukaan. Nämä kymmenen teloitettiin Gortynissä ja viisi heistä oli myös kotoisin kaupungista.
Ágioi Déka muodostaa myös laajemman kyläyhdyskunnan (Τοπική Κοινότητα Αγίων Δέκα, Topikí Koinótita Agíon Déka), johon kuuluu varsinaisen Ágioi Dékan kylän lisäksi Vourvoulítiksen kylä. Koko yhdyskunnan väkiluku on 861.
Aiheesta muualla

Kuvia tai muita tiedostoja aiheesta Ágioi Déka Wikimedia Commonsissa
Maddison

Maddison on henkilönnimi, joka on käytössä sekä etunimenä että sukunimenä.
Tunnettuja Maddison-nimisiä

Maddison etunimenä:
Maddison Brown (s. 1997), australialainen näyttelijä ja malli
Maddison Inglis (s. 1998), australialainen tennispelaaja
Maddison Keeney (s. 1996), australialainen uimahyppääjä ja olympiamitalisti
Maddison sukunimenä:
Angus Maddison (1926–2010), brittiläinen ekonomisti
James Maddison (s. 1996), englantilainen jalkapalloilija
Robbie Maddison (s. 1981), australialainen moottoripyöräilijä
Ágios Achílleios

Ágios Achílleioksen saari.
| --- | --- |
Sijainti:  40°46′59″N, 21°05′03″E, Préspes Flórina, Länsi-Makedonia Kreikka
Vesialue:  Mikrí Préspa
Korkein kohta:  895  m 
| --- | --- |
Asukasluku:  21
muokkaa - muokkaa wikitekstiä - muokkaa Wikidataa
Ágios Achílleios (kreik. Άγιος Αχίλλειος) eli Chaḯlli (Χαΐλλι) on pieni Kreikan saari, joka sijaitsee Mikrí Préspa -järvessä eli Pienessä Préspajärvessä lähellä Albanian ja Pohjois-Makedonian rajaa. Se kuuluu hallinnollisesti Préspeen kuntaan, Flórinan alueyksikköön ja Länsi-Makedonian alueeseen. Saaren asukasluku on 21 (vuonna 2011).
Ágios Achílleioksen saari ja sen ponttoonisilta.
Basilikakirkon rauniot.
Ágios Achílleios on Kreikan toinen järvessä sijaitseva asuttu saari Ioánnina-saaren ohella. Se on yhdistetty mantereeseen jalan kuljettavalla ponttoonisillalla. Saari on saanut nimensä Pyhästä Akhilleioksesta, joka oli Larissan piispa 300-luvulla. Saarella oli asutus bysanttilaisella kaudella. Tätä perua saarella on Pyhän Akhilleioksen basilikakirkon rauniot. Kirkko oli rakennettu 900-luvun lopulla ja toimi alueen katedraalina bysanttilaisen ajan lopulle. Bulgarian tsaari Samuil siirrätti Pyhän Akhilleioksen jäännökset kirkkoon vuonna 980–985, mikä antoi nimensä koko saarelle. Myös Samuil haudattiin kirkkoon. Basilika oli yksi Kreikan suurimpia.
Saaren muut kirkot on omistettu Pyhille Apostoleille (Ágioi Apóstoloi) sekä Pyhälle Demetriokselle (Ágios Dimítrios, 1300-luku). Saarella on myös Neitsyt Marialle omistettu luostari (Moní Panagías Porfýras, 1500-luku).
Aiheesta muualla

Kuvia tai muita tiedostoja aiheesta Ágios Achílleios Wikimedia Commonsissa
Άγιος Αχίλλειος. Saaren turismisivut. (kreikaksi)
Ylipäällikkö Camembert

| Camembert |
| --- | --- |
 Ylipäälikkö Camembert käskyttää Lalli Leipäjuustoa.
Kustantaja:  Brentwood Television Funnies
Ensiesiintyminen:  "Juustokuninkaan katkuinen valtakunta, osa 1" (syyskuu 1993)
Viimeinen esiintyminen:  "Olipa kerran Marsissa, osa 2" (2007)
Luoja(t):  Rick Ungar
Ääninäyttelijät:  Jeff Bennett
Suomenkieliset ääninäyttelijät:  Jape Kantola (osa 2) Kari Tamminen (osat 11, 16, 18, 19) Christian Lönegren (osat 29, 37, 50, 57, 62, 63, 64, 65)
Henkilötiedot
Sukupuoli:  Mies
Silmät:  Punaiset
Asuinpaikka:  Pluto
Ammatti:  Pluton ylipäällikkö
Sukulaiset:  Vaimo, äiti, äitipuoli
Infobox OKVirheellinen NIMI-arvo: 
Ylipäällikkö Camembert (High Chairman Camembert) on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Juustokuninkaan katkuinen valtakunta, osa 1 vuonna 1993.
Hahmo

Ylipäällikkö Camembert toimii plutolaisten johtajana. Hän on myös usein yhteydessä alaisiinsa, varsinkin niihin jotka eivät jostain syystä onnistu tehtävissään. Camembert esiintyy usein videokuvan välityksellä tai henkilökohtaisesti Lalli Leipäjuustolle ja moittii häntä epäonnistumisesta, usein kovalla huutavalla äänellä. Juoksevana vaivana hän vaatii Leipäjuustoa tekemään pakollisen mutta kiusallisen plutolaisen tervehdyksen, Leipäjuuston suureksi inhoksi. Joissakin muissa tapauksissa hän esiintyy koko Pluton neuvoston kanssa Leipäjuuston kanssa paniikissa nykyisestä tehtävästä. Pluton korkeana puheenjohtajana Camembertillä on planeetan korkein valta neljän vuoden ajan kerralla. Camembertilla on tapana valita vaalivastustajansa, jolle hän ei voi hävitä, esimerkiksi kerran hän valitsi Leipäjuuston, joka onnistui sattumalta Prätkähiirten vangitsemisen avulla syrjäyttämään Camembertin, joka kuitenkin sai virkansa takaisin kavaltamalla sotakassan ja syyttämällä siitä Leipäjuustoa. Diktaattorimaisen johtamisen ansiosta plutolaisista on tullut kenties Kosmoksen rikkain planeetta, siitä huolimatta planeetan luonnonvarat ja ympäristö on todella alhaisella tasolla.
Kun Leipäjuuston suunnitelma imeä kaikki maapallon luonnonrikkaudet epäonnistui, Camembert riisui häneltä asemansa ja karkotti hänet Maahan loppuiäkseen. Hän myös keskeytti hyökkäyksen Maahan, oletettavasti päättäessään, että siitä oli enemmän vaivaa kuin hyötyä. Myöhemmin Camembert saapui maahan Leipäjuuston ja Teuvo Tahkon luo, mutta hän ja tämän saattajat paljastuivat Kissatronien muodonmuuttajiksi valeasuissa.
Esiintymiset

1. tuotantokausi
Juustokuninkaan katkuinen valtakunta, osat 1–2
Terässormi
2. tuotantokausi
Kivikasvo
Ylös alas
Talli tulilinjalla
Minä, Rasvanahka
Kadonnut järvi
3. tuotantokausi
Iso ongelma
Kuvernööriehdokkaat kilpasilla
Minne yksikään hiiri ei ole ennen mennyt
Monttu auki
Olipa kerran Marsissa, osa 1–3
4. tuotantokausi
Maanalainen maailma (cameo)
Olipa kerran Marsissa, osa 2
Maddison Inglis

| Maddison Inglis |
| --- | --- |

Henkilötiedot
Syntynyt: 14. tammikuuta 1998 (ikä 26)
Kansalaisuus:   Australia
Tennispelaaja
Pituus:  171 cm
Paino:  59 kg
Kätisyys:  oikea
Ammattilaisena:  2013–
Palkintorahat:  1 129 712 USD
Kaksinpeli
Paras sijoitus:  768. (2.2.2015)
Voitot/tappiot:  258–183
Grand Slam -turnauksissa
Australian avoimet:  1. kierros (2016)
Nelinpeli
Paras sijoitus:  158  (16. syyskuuta 2024)
Voitot/tappiot:  81–82
Aiheesta muualla
ITF
WTA
Maddison Inglis (s. 14. tammikuuta 1998 Perth) on australialainen tennispelaaja. Parhaimmillaan hän on ollut kaksinpelissä WTA-listan sijalla 768 helmikuussa 2015.
Inglis voitti villin kortin vuoden 2016 Australian avointen pääsarjaan voitettuaan australialaisten väliset karsinnat. Hän hävisi kuitenkin pääsarjan avauskierroksella Jekaterina Makarovalle.
Aiheesta muualla

Maddison Inglis WTA:n sivuilla (englanniksi)
Maddison Inglis ITF:n sivuilla (englanniksi)
Édouard Fritch

| Édouard Fritch |
| --- | --- |
 Fritch vuonna 2017
 Ranskan Polynesian presidentti
 12.9.2014 – 12.5.2023  
Edeltäjä:  Gaston Flosse
Seuraaja:  Moetai Brotherson
Henkilötiedot
Syntynyt: 4. tammikuuta 1952 (ikä 72)  Papeete, Ranskan Polynesia
Kansalaisuus:   ranskalainen
Tiedot
Puolue:  Tapura Huiraatira
Édouard Fritch (s. 4. tammikuuta 1952) on ranskalainen insinööri ja poliitikko, joka on toiminut Ranskan Polynesian presidenttinä vuodesta 2014 alkaen.
Tausta ja yksityiselämä

Fritch syntyi Papeetessa vuonna 1952. Hän opiskeli insinööriksi Pariisissa 1970-luvulla.
Poliittinen ura

Ranskan Polynesian parlamenttiin Frich valittiin ensimmäisen kerran vuonna 1986 ja hän uusi paikkansa aina vuoteen 2007, jolloin hänet valittiin parlamentin puhemieheksi ja uudestaan vuonna 2013.
Vuosina 1986–2004 Fritch toimi myös useammassa ministerinvirassa vastuualueenaan mm. energia, asuminen ja sisäasiat.
Vuonna 2016 Fritch oli mukana perustamassa uutta puoluetta nimeltä Tapura Huiraatira, jonka puheenjohtajana hän on toiminut alusta alkaen. Tätä ennen hän edusti Tahoera'a Huiraatira -puoluetta (nyk. Amuitahira'a o te Nuna'a Maohi), jonka puheenjohtaja, Gaston Flosse, toimi pitkään Fritchin mentorina ja Fritchin arveltiin jopa nousevan tämän tilalle puolueen uudeksi johtajaksi. Fritchin presidenttikausi päättyi, kun hänen puolueensa hävisi vuoden 2023 vaalit. Uudeksi presidentiksi nousi Moetai Brotherson, joka aloitti virassaan 12. toukokuuta.
Kunnianosoituksia

Tahiti Nuin ritarikunta (Ranskan Polynesia, 2006)
Kunnialegioona (Ranska)
Ordre des Palmes Académiques (Ranska, 2000)
Ordre National du Mérite (Ranska, 1996)
Lähde:
Luettelo televisiosarjan Dibleyn kirkkoherra jaksoista

Tämä on luettelo Dibleyn kirkkoherra -televisiosarjan jaksoista. Ohjelman ensimmäinen jakso esitettiin 10. marraskuuta 1994 ja viimeinen pääjakso esitettiin 1. tammikuuta 2007. Tätä kuitenkin seurasi lyhyt Comic Relief -erikoisjakso, joka esitettiin 16. maaliskuuta 2007. Kaiken kaikkiaan ohjelmaa tehtiin 20 jaksoa ja neljä lyhyttä Comic Relief -erikoisjaksoa.
Ensimmäinen kausi (1994)

| Jakson nimi | Lähetyspäivämäärä | Kesto | Kuvaus | Kirjoittaja(t) |
| --- | --- | --- | --- | --- |
| "The Arrival" | 10. marraskuuta | 28 min. | Kun Rev. Pottle, Dibleyn St. Barnabus’s -kirkon 107-vuotias kirkkoherra kuolee, odottavat kyläläiset jännittyneenä tämän seuraajaa. Heidän kauhukseen kyseessä on nainen. Kaikki kyläläiset David Hortonia lukuun ottamatta kuitenkin kiintyvät uuteen kirkkoherraan.  Alice Tinkerin, David Hortonin, Hugo Hortonin, Owen Newittin, Frank Picklen, Jim Trottin, Letitia Cropleyn ja Geraldine Grangerin ensimmäinen esiintyminen | Richard Curtis |
| "Songs of Praise" | 17. marraskuuta | 29 min. | Songs of Praise -televisio-ohjelman tuotantotiimi saapuu Dibleyyn kuvaamaan kylän kirkossa. David on ajatusta vastaan ja saa Geraldinesta yllättävän liittolaisen. Tämä kuitenkin ihastuu ohjelman tuottajaan Tristan Campbelliin (Peter Capaldi). Pam Rhodes tekee cameo-roolin itsenään.  Tristram Campbellin & Cecilin ensimmäinen esiintyminen | Richard Curtis & Kit Hesketh-Harvey |
| Community Spirit | 24. marraskuuta | 29 min. | Dibleyssä järjestetään kyläjuhla, ja Geraldine haluaa vakaasti, että tänä vuonna kerätään enemmän kuin viime vuonna kerätty £270. Alice kertoo, että hänellä on pikkuserkku nimeltä Reg Dwight (Philip Whitchurch), ja Geraldine kutsuu tämän avaamaan juhlan luullen, että kyseessä on Elton John. Kylie Minogue tekee cameo-roolin itsenään. Doris Trottin ensimmäinen esiintyminen | Richard Curtis & Paul Mayhew-Archer |
| The Window and the Weather | 1. joulukuuta | 29 min. | Myrsky rikkoo yhden Dibleyn kirkon lasimaalauksista. Samalla kun kaikilla on ongelmia muistaa rikkoutuneen ikkunan aihe, David huomauttaa, että uuden lasimaalausikkunan hankkiminen maksaisi £11 000. Kirkkoherra käy yhden Davidin rikkaan ystävän, Daniel Frobisherin, luona ja yrittää saada tämän lahjoittamaan kyseisen summan. | Richard Curtis |
| Election | 8. joulukuuta | 29 min. | David pyrkii uudelleenvalituksi paikalliseen valtuustoon, mutta saa vastaansa kilpailua kun muut kyläläiset haluavat kirkkoherran asettuvan ehdokkaaksi. Tämä ei kuitenkaan halua valtuutetuksi ja suostuu olemaan asettumatta ehdokkaaksi, kunhan David tekee muutamia vaalilupauksia. Alistair McGowanin ääni esiintyy. Doris Trottin viimeinen esiintyminen | Richard Curtis & Paul Mayhew-Archer |
| Animals | 15. joulukuuta | 29 min. | Kirkkoherra päättää järjestää kylän eläimiä varten oman jumalanpalveluksen huomattuaan, kuinka rakkaita ne ovat kyläläisille. Sen jälkeen kun tapaus saa valtakunnan laajuista julkisuutta David pyytää piispaa erottamaan kirkkoherran. Moray Watson esiintyy cameo-roolissa. | Richard Curtis |
Pääsiäiserikoisjakso (1996)

| Jakson nimi | Lähetyspäivämäärä | Kesto | Kuvaus | Kirjoittaja(t) |
| --- | --- | --- | --- | --- |
| The Easter Bunny | 8. huhtikuuta | n. 40 min. | Pääsiäisen saapuessa Dibleyyn kaikki kirkkoneuvoston jäsenet luopuvat jostakin paaston ajaksi; Geraldine luopuu suklaasta, David pyrkii olemaan ystävällisempi ja Hugon on lopetettava himokkaat ajatukset. Myöhemmin Dibleyn valtaa suru kun Letitia Cropley kuolee. Geraldinen tehtäväksi jää ryhtyä Dibleyn pääsiäispupuksi ja pukeutua pupuasuun. Letitia Cropleyn viimeinen esiintyminen | Richard Curtis & Paul Mayhew-Archer |
Jouluerikoisjakso (1996)

| Jakson nimi | Lähetyspäivämäärä | Kesto | Kuvaus |
| --- | --- | --- | --- |
| The Christmas Lunch Incident | 25. joulukuuta | n. 45 min. | Kun Geraldine kutsutaan kolmelle erilliselle jouluaterialle (hänet myöhemmin kutsutaan neljännelle), hän ei kehtaa kieltäytyä ja joutuu näin käymään kaikillas aterioilla. Jouluiltana BBC:n tuottaja Tristan Campbell (Peter Capaldi) tulee käymään ja pyytää Geraldinea vaimokseen. Orla Brady ja Mel Giedroyc esiintyvät cameo-roolissa. Tristram Campbellin viimeinen esiintyminen. Myös Alicen sisaren ja äidin ensimmäinen ja viimeinen esiintyminen. Heidät mainitaan usein sarjassa mutta eivät esinny muissa jaksoissa. |
Comic Relief -erikoisjakso (1997)

| Jakson nimi | Lähetyspäivämäärä | Kesto | Kuvaus |
| --- | --- | --- | --- |
| Ballykissdibley | 14. maaliskuuta | 11 min. | Ballykissangel-sarjan pappi isä Clifford saapuu Dibleyyn osana papistonvaihto-ohjelmaa. |
Toinen kausi (1997–1998)

| Jakson nimi | Lähetyspäivämäärä | Kesto | Kuvaus |
| --- | --- | --- | --- |
| Engagement | 26. joulukuuta 1997 | 41 min. | Geraldine yrittää saada Alicen ja Hugon suutelemaan, mutta heidän aloitettuaan he eivät pysty lopettaman. Kun David kuulee, että he tapaavat toisiaan hän uhkaa jättää Hugon perinnöttömäksi. Owen kosii Geraldinea tämän suudeltua häntä. |
| Dibley Live | 8. tammikuuta 1998 | 30 min. | St. Barnabus's -kirkon 650-vuotisjuhlan kunniaksi kyläläiset perustavat pappilaan viikon ajaksi radioaseman ja Geraldine järjestää parhaan DJ:n kilpailun. Frankin ohjelmassa tämä tunnustaa homoseksuaalisuutensa, mutta vain Geraldine kuuntelee. |
| Celebrity Vicar | 15. tammikuuta 1998 | 30 min. | Esiinnyttyään paikallisradiossa Geraldine kutsutaan Terry Woganin Pause for Thought-ohjelmaan. Matkalla ohjelmaan hän tapaa Darcey Bussellin, mutta pian kuuluisuus nousee päähän ja valtakunnallinen lehti kirjoittaa kyläläisistä ilkeämielisiä tarinoita. |
| Love and Marriage | 22. tammikuuta 1998 | 34 min. | Alice ja Hugo menevät naimisiin seremoniassa, jossa Jim toimii best maninä ja morsiusneidot ovat pukeutuneet teletapeiksi. Geraldine tapaa Davidin liverpoolilaisen veljen, Simonin (Clive Mantle),ja ihastuu tähän heti. Alice yllättää Geraldinen polttareissaan paljastamalla, että hänen biologinen isänsä on David Horton. Geraldine McNulty esiintyy cameo-roolissa. Simon Hortonin ensimmäinen esiintyminen Tästä jaksosta alkaen Alice tunnetaan Alice Hortonina |
Nenäpäivän erikoisjakso (1999)

| Jakson nimi | Lähetyspäivämäärä | Kesto | Kuvaus |
| --- | --- | --- | --- |
| Celebrity Party | 12. maaliskuuta | 14 min. | Johnny Depp saapuu Dibleyyn kuvaamaan uutta elokuvaa. |
Kolmas kausi (1999–2000)

| Jakson nimi | Lähetyspäivämäärä | Kesto | Kuvaus | Alkuperäisen esityksen katsojamäärä |
| --- | --- | --- | --- | --- |
| Autumn | 24. joulukuuta | n. 40 min. | Hugo ja Alice palaavat häämatkaltaan, jonka aikana Hugo on ollut vangittuna kokaiinin kantamisesta tullin läpi ja Alicen on tullut raskaaksi. Davidin veli Simon (Clive Mantle) ja Geraldine alkavat tapailemaan toisiaan, mutta kun Simon tunnustaa, että hänellä on jo joku Liverpoolissa, Geraldine kieltäytyy toimittamasta jumalanpalveluksia ja jättää eroanomuksensa. Simonin viimeinen esiintyminen. | 13,08 miljoonaa |
| Winter | 25. joulukuuta | n. 40 min. | Geraldine haluaa järjestää unohtumattoman jouluesityksen ja Alice ehdottaa sen järjestämistä oikealla maatilalla. Owenin maatilalla järjestetytssä tapahtumassa Alice esittää Neitsyt Mariaa ja synnyttää kesken esityksen. Lapsi saa myöhemmin nimen Geraldine kirkkoherran mukaan. | 14,17 miljoonaa |
| Spring | 27. joulukuuta | n. 40 min. | David kosii Geraldinea ja tämä suostuu, mutta erään unen jälkeen hän muuttaa mieltään. Geraldine-vauvan kastaa Mulberryn piispa (Richard Griffiths). Geraldine haluaa avata kylään päiväkodin. Sean Bean tekee cameo-roolin itsenään ja Nina Wadia tekee myös cameo-roolin. | 14,37 miljoonaa |
| Summer | 1. tammikuuta | n. 40 min. | Dibley on kuivuuden keskellä, mutta kun vesiyhtiö päättää ratkaista ongelman tekemällä Dibleystä tekojärven, Geraldine kahlitsee itsensä protestina kirkkoon. Samaan aikaan kyläläiset haluavat rakentaa patsaan millenniumin kunniaksi.  Journalisti Martyn Lewis, Jeremy Paxman ja Roger Sloman esiintyvät cameo-rooleissa. | 12,49 miljoonaa. |
Jouluerikoisjaksot (2004–05)

| Jakson nimi | Lähetyspäivämäärä | Kesto | Kuvaus | Alkuperäisen esityksen katsojamäärä |
| --- | --- | --- | --- | --- |
| Merry Christmas | 25. joulukuuta | n. 55 min. | On Geraldinen 10. joulu Dibleyssä ja tapahtumaa juhlitaan kilpailulla, jossa etsitään parhaan joululaulun sanoittajaa. Samaan aikaan Geraldinen 10. joulun kunniaksia järjestetyssä juhlassa David on kutsunut paikalle Canterburyn arkkipiispa Rowan Williamsin (Brian Perkins). Alice ja kirkkoherra myöhemmin keskustelevat siitä, kenen kanssa haluaisivat olla, jos olisivat lesboja ja Alice kertoo seurakuntaneuvostolle, että Geraldine on lesbo nähtyään melkein alastoman Rachel Hunterin pappilassa.  Cecilin viimeinen esiintyminen | 12.52 million. |
| Happy New Year | 1. tammikuuta | noin 40 min | Kyläläiset haluavat juhlia Geraldinen 40. syntymäpäivää, joten he ostavat hänelle lipun pikatreffi-iltaan. Käy kuitenkin ilmi, että suuri osa treffiseuralaisista on muita kyläläisiä. Kun kirkkoherra lähtee kotiin ilman miesseuraa, tarjoutuu Hugo nukkumaan hänen kanssaan ja saattamaan hänet raskaaksi. Geraldine yrittää samaan aikaan saada kyläläiset innostumaan Live Aid -tapahtuman 20-vuotisjuhlasta ja kehottaa heitä kirjoittamaan pääministerille Make Poverty History -kampanjasta. Heidän välinpitämämättömyytensä vuoksi hän näyttää heille lyhyen videon, jossa esiintyy kaksi köyhää lasta. Jaksossa esiintyvät Miranda Hart ja Cristian Solimeno. | 11,57 miljoonaa. |
Comic Relief -erikoisjakso (2005)

| Jakson nimi | Lähetyspäivämäärä | Kesto | Kuvaus |
| --- | --- | --- | --- |
| Antiques Roadshow | 11. maaliskuuta | 14 min. | Kun Antiques Roadshow -televisio-ohjelma saapuu Dibleyyn, vievät kyläläiset tavaroitaan arvioitavaksi. Davidille kerrotaan, että kaikki hänen ”kalliit” taulunsa ovat väärennöksiä ja Jim luulee olevansa Kokkisota-ohjelmassa. Alicen mennessä arvioittamaan isänsä antaman arvossa pitämänsä Suursmurffi-nuken, Geraldine on pakotettu pyytämään arvioijaa, Hilary Kaytä, valehtelemaan sen todellisesta arvosta. Kun Alice luulee pystyvänsä myymään sen sen arvon vuoksi, Geraldinen on pakko myydä televisionsa ja sormuksensa Alicen vuoksi. |